Моңлы бер җыр булып…

	Бу язмам тальян гармун моңына уралып, гомере мо¬ңа¬еп үткән сугыш ветераны - Нурсәхи Мөхәммәтсафа улы Әхмәтшин турында. Күптән түгел редакциябезгә ягымлы гына, таныш түгел бер ханым килеп керде. “Мин гаиләм белән читтә яшим. Ләкин тамырларым Камышлы районыннан: әтием Бозбаш авылы егете, әнием Дәүләткол авылы кызы иде. 	 Гаилә корып яши башлагач, Похвистнево шәһәренә күченгәннәр. Мин дә шунда туып-үстем. Ба¬ла чагымда җәйге ялларымны әле әтиемнең, әле әнимнең туган авылларында үткәрә идем. Шуңа да бу яклар минем өчен бик якын. Бозбаш авы¬лындагы төп йортны сак¬лап калырга дигән ният белән хәзер төзекләндерү эшләре алып барам. Бәлки, кайчан да булса бөтенләйгә дә кайтып төпләнербез әле. Олыгайган саен туган як үзенә ныграк тарта икән шул. Камышлы бик нык үзгәргән, елдан-ел матурая, зурая бара. Әле менә авылның үзәк урамын карап йөрдем дә уйга баттым, күңелем тулып китте: сугыш һәм тыл ветераннары истәлегенә куелган һәйкәлгә аларның төсле фоторәсемнәре эленгән. Ә анда минем дәү абыемның рәсеме юк. Хәтер китабында да аның турында мәгълүмат тапмадым. Дөрес, ул туган якларында гомер кичермәде. Ләкин ул бит шушында туып-үскән, моннан сугышка да киткән. Ул - Дәүләткол авылы егете, әниемнең бертуган абыйсы - Нурсәхи Мөхәммәтсафа улы Әхмәтшин”, - дип Мәдинә апа үзе һәм дәү абыйсы турында сөйләп китте...  Аның үткәне кызыклы гына түгел, кызганыч та икән. Без яшь чагыбызда елый-елый эк¬ран¬¬нардан караган кинофильм¬нар нәкъ менә шундый ке¬ше¬ләр яз¬мышы турындадыр, мөгаен. 
	---	
Бердәмлек

	№ --- | 18.09.2017	


